**3. Kolo AXA Kupa - MTB Kupa Istarske Županije u Kanegri**

Sunce, more, plaža i bicikli... da možda vam zvuči malo nelogično u tim ljetnim vrućim danima, ali to je bio recept trećeg kola AXA Kupa-MTB Kupa Istarske Županije u turističkom naselju Kanegra blizu Buja. Staza koju su pripremili domaćini BBK Grožnjana privukla je na zadnje pripreme prije državnog prvenstva stotinjak vozača, i to zvučnih imena hrvatskog i slovenskog mtb-a, koji su iskoristili dan za malo kupanja i večernje vožnje, malo življeg ritma. Na makadamsko-zemljanoj stazi sa zanimljivim spustom između dva kamenoloma bušenja nije manjkalo, te su upravo prazne gume bile česta pojava pri ulazu u cilj.

Vozači su mogli prije i nakon utrke se okrijepiti Proaction proizvodima na njihovom štandu, što uz visoke temperature nikome nije škodilo.

Kao po standardu utrka je podijeljena u dva dijela, te tako čast da zagrije publiku su imali sudionici MTB Kid's Kupa na kraćoj stazi koju su mogli roditelji pratiti cijelo vrijeme, ali i mnogobrojni kupaći koji su se zatekli, pozitivno svakako, žarom koji su pokazali ovi mladi biciklisti.

Najmlađi sudionik Rene Carić u kategoriji U7 nastavlja svoj niz ali ovog puta na trećem mjestu, pošto su ispred njega bili malo brži Urban Dejak i Martin Tomaž Fakin, Luka Privrat (KBBXS Adrenalina) je pobjednik ispred Lenarta Dejaka (Energija Team) i Erika Antolovića (Vergo Bike Akademija) u kategoriji U9, dok u starijoj U11 odnosi prvo mjesto Juriji Zupanič (KD Melamin) dok su iza njega bili Leon Privrat (KBBXS Adrenalina) ispred Marka Turčića (BBK Grožnjan). U kategoriji U11 curica Amelie Lipovac bila je brža od klupske kolegice Lene Nadu, inače obje Vergo Bike Akademija.

U drugoj utrci dana AXA kupa nastupio je veći broj sudionika ali je ukupno najbrži bio Milo Pilski ispred Luke Vodopivca i Petera Vesela. Dalibor Babić (BK Buzet) bio je najbrži u kategoriji Master A, Dejan Nemeček (ProAdventure-ZipvitSport) u kategoriji Master B dok je Peter Vesel (UNI Team) bio brži od konkurencije u kategoriji Master C, Ćiro Gomojić (BK MTB Istra Pazin) je najbolji bio u kategoriji Master D. U kategoriji Sport je pobjedu odnio Marijo Margić (BK Vid Ročič), dok je Milo Pilski (BGK Tuškanac) najbrži u kategoriji Elite/U23. Karlo Brajković (BBK Grožnjan) završio je utrku kao najbolji junior, a Toni Skira (BBK Istra Bike) bio je najbolji mlađi junior. Kadet Marko Ruba (KBBXS Adrenalina) bio je brži od konkurencije u svojoj kategoriji, dok je Dante Rosanda (BK Montes) pobjednik u Mlađim Kadetima. Mladi Gianni Ivančić (KBBXS Adrenalina) pobjednik je u kategorija početnika do 13 godina.

U ženskoj konkurenciji je Anja Nadu (Vergo Bike Akademija) bila najbolja u kategoriji U15, a Nina Brčić (BBK Grožnjan) u kategoriji U13, dok je Majda Horvat (BK Vid Ročić) u kategoriji Žene bila najuspješnija.

Sljedeće kolo nas vraća u centar Istre, točnije Mariće kraj Kanfanara 23.7.2016. tjedan dana nakon državnog prvenstva u Karlovcu ovog vikenda, gdje želimo sreću svim sudionicima, ali pogotovo AXA kupašima.